CELEX: 62017CN0100
Language: et
Date: 2017-02-24 00:00:00
Title: Kohtuasi C-100/17 P: Gul Ahmed Textile Mills Ltd 24. veebruaril 2017 esitatud apellatsioonkaebus Üldkohtu (viies koda) 15. detsembri 2016. aasta otsuse peale kohtuasjas T-199/04 RENV: Gul Ahmed Textile Mills Ltd versus Euroopa Liidu Nõukogu

29.5.2017   
            
            
               ET
            
            
               Euroopa Liidu Teataja
            
            
               C 168/21
            
         Gul Ahmed Textile Mills Ltd 24. veebruaril 2017 esitatud apellatsioonkaebus Üldkohtu (viies koda) 15. detsembri 2016. aasta otsuse peale kohtuasjas T-199/04 RENV: Gul Ahmed Textile Mills Ltd versus Euroopa Liidu Nõukogu
   (Kohtuasi C-100/17 P)
   (2017/C 168/28)
   Kohtumenetluse keel: inglise
   
      Pooled
   
   
      Apellant: Gul Ahmed Textile Mills Ltd (esindajad: advokaat L. Ruessmann ja solicitor J. Beck)
   
      Teised menetlusosalised: Euroopa Liidu Nõukogu, Euroopa Komisjon
   
      Apellandi nõuded
   
   Apellant palub Euroopa Kohtul:
   
               —
            
            
               tunnistada kaebus vastuvõetavaks ja põhjendatuks;
            
         
               —
            
            
               tühistada Üldkohtu otsus;
            
         
               —
            
            
               teha asjas sisuline otsus ja tühistada määrus 397/2004 (1) või saata asi tagasi Üldkohtule tühistamishagi kohta sisulise otsuse tegemiseks; ning
            
         
               —
            
            
               mõista hageja kohtukulud apellatsioonimenetluses ja Üldkohtu menetluses välja nõukogult.
            
         
      Väited ja peamised argumendid
   
   Apellant esitab apellatsioonkaebuse põhjendamiseks järgmised väited:
   
               —
            
            
               Üldkohtus on rikkunud õigusnormi, kui leidis, et apellandil puudub teise ja kolmanda väitega seoses jätkuv põhjendatud huvi. Euroopa Kohtul tuleb selleks, et otsustada, kas hagejal oli asjas jätkuvalt põhjendatud huvi, võtta arvesse kõiki talle esitatud tõendeid ja teavet ning analüüsima juhtumi üldist konteksti. Vead, mida nõukogu tegi dumpingumarginaali arvutamisel, olid metoodilised ja need võivad tulevikus korduda.
            
         
               —
            
            
               Üldkohus on rikkunud õigusnormi, kui leidis apellandi väiteid nõuetekohaselt (mõnel juhul täielikult) analüüsimata, et EL tootmisharu muutus EL voodipesu turu kõrgema väärtusega turusegmendi suunas ning EL tootmisharuga seotud Türgi tootjatelt pärit voodipesu impordi suurenemine ei katkestanud põhjuslikku seost väidetava dumpingu ja EL tootmisharule väidetavalt tekitatud kahju vahel. Lisaks, Üldkohtu järeldused põhinevad määruses 397/2004 esitatud moonutatud faktidel ja faktidele antud õiguslikult vääradel hinnangutel.
            
         
      (1)  Nõukogu 2. märtsi 2004. aasta määrus (EÜ) nr 397/2004, millega kehtestatakse Pakistanist pärit puuvillase voodipesu impordi suhtes lõplik dumpinguvastane tollimaks (ELT L 66, lk 1; ELT eriväljaanne 11/50, lk 26).